**Segédlet a Szakmai Megalapozó dokumentum elkészítéséhez**

**A Terület- és Településfejlesztési Operatív Program**

**CLLD HELYI FELHÍVÁS keretében meghirdetésre került**

**Közösségi akciók megvalósítása kulturális jelentőségű köztéri alkotásokhoz kapcsolódóan**

**című**

**TOP-7.1.1-16-H-083-4 kódszámú helyi felhíváshoz**

**Módszertani bevezető**

Jelen dokumentum a Terület- és Településfejlesztési Operatív Program CLLD HELYI FELHÍVÁS keretében megvalósítandó „Közösségi akciók megvalósítása kulturális jelentőségű köztéri alkotásokhoz kapcsolódóan” című, TOP-7.1.1-16-H-083-4 kódszámú helyi felhívásra irányuló projektjavaslat kidolgozása során elkészítendő Szakmai Megalapozó dokumentum (továbbiakban: SZMD) tartalmára vonatkozó alapvető, általános elvárásokat, javasolt szempontokat foglalja össze.

Az SZMD tartalmának valós adatokon kell alapulnia! A javasolt szempontok közül minden esetben a projekt szempontjából releváns részeket kérjük kifejteni!

Kérjük, hogy az SZMD elkészítése során törekedjen az átláthatóságra, és arra, hogy az SZMD terjedelme ne haladja meg a 10 oldalt (a mellékletek oldalszáma ezen felül értelmezendő)! Kérjük, hogy az SZMD elkészítése során Arial 11 betűméretet használjon.

Felhívjuk a figyelmet, hogy az SZMD a pályázat tartalmi értékelésének fontos eleme!

Figyelem!

Kérjük, hogy az SZMD elkészítése során a Segédletben foglalt szerkezetet kövesse, és ügyeljen arra, hogy az SZMD minden olyan információt tartalmazzon, ami a Segédlet egyes fejezetei alatt kifejtendő szempontként felsorolásra került. Amennyiben a Segédlet valamely fejezete a projekt szempontjából nem releváns, kérjük, tüntesse fel a fejezetcímet, rögzítse, hogy a projektje szempontjából „nem releváns”, valamint röviden ismertesse ennek indoklását. Az indoklásnak vagy annak megfelelőségének hiánya esetén hiánypótlási felszólításra kerül sor. A hiánypótlási felszólításban foglaltak nem, vagy hiányos teljesítése esetén a pályázat értékelése az adott szempont figyelembe vétele nélkül történik, ami végső soron a pályázat elutasítását vonhatja maga után! A Segédlet nem határozza meg, hogy az egyes fejezetek alatt megjelölt elvárást, szempontot milyen részletezettséggel szükséges kifejteni, milyen részszempontok és további szempontok figyelembevétele indokolt. Az SZMD a Segédletben megjelölt szempontokon kívüli, további információkkal kiegészíthető.

1. **A pályázó szervezet bemutatása**

(Alapvető célja, tényleges tevékenységei, elért eredményei, munkavállalóinak száma, önkéntesek száma és tevékenységei.)

1. **A projekt előzményeinek bemutatása**
   1. Mutassa be a pályázatot benyújtó szervezet korábbi projektjeit, jelen pályázatot megalapozó korábbi tapasztalatait, különös tekintettel az elmúlt 2 évben zajló aktív tevékenységekre.
   2. Mutassa be a projektben érintett köztéri alkotás(oka)t! Térjen ki a kultúrtörténeti vonatkozásra, illetve a város történeti hagyományaihoz és/vagy megfogalmazott jövőképéhez való kapcsolódásra is.
   3. Mutassa be a projekt által érintett helyszíneket (köztéri alkotás helyszíne, illetve áthelyezés esetén az áthelyezés helyszíne), térjen ki azok tulajdonjogára.
   4. Mutassa be, hogy miért van szükség a projektre!
2. **A projekt céljai, illeszkedése** 
   1. Melyek a projekt céljai, elvárt eredményei? Kérjük, ismertesse, hogy a fejlesztés hogyan járul hozzá a HKFS céljainak megvalósulásához, és a helyi felhívás 1.1. pontjában meghatározott célokhoz.
   2. Mutassa be a projekt kapcsolódását más korábbi, folyamatban lévő vagy jövőben tervezett projektekhez, fejlesztésekhez (pl.: Nemzeti Várprogram, TOP, egyéb, hazai, illetve Európai Uniós forrásból finanszírozott tevékenységek). Kérjük, térjen ki ezen fejlesztés(ek) és a jelen fejlesztés lehatárolására is!
   3. Mutassa be a projekt illeszkedését a városarculatban bekövetkezett változásokhoz, a közösségi terek aktuális formálódásához! (Felújítás, illetve áthelyezés esetében.)
3. **A projekt tartalma, megvalósíthatósága** 
   1. Kérjük, mutassa be és részletezze a projekt során tervezett tevékenységeket!
   2. Kérjük, mutassa be a köztéri alkotáshoz kapcsolódó közösségi programot, rendezvényt!
   3. Kérjük, mutassa be a projekt célcsoportját!
   4. Kérjük, mutassa be és részletezze a karbantartás / felújítás / áthelyezés tervezett műszaki tartalmát!
   5. Kérjük, ismertesse a környezetkímélő műszaki megoldásokat és azok költségvonzatát! Mutassa be az egyéb környezeti fenntarthatósági szempontok érvényesülését.
   6. A beszerezni kívánt eszköztípusok ismertetése, indoklása, hozzárendelése a megoldandó problémákhoz. (Kezdje a jelenlegi eszközállomány, infrastrukturális feltételek, körülmények, bemutatásával!)
   7. Kérjük, mutassa be, hogy a fejlesztés költséghatékony megvalósítása milyen módon kerül biztosításra a projektben.
4. **Fenntarthatóság, üzemeltetés** 
   1. Mutassa be és értékelje a projekteredmények fenntarthatóságának szempontjait és feladatait, kitérve a pénzügyi, szakmai, és szervezeti fenntarthatóságra.